Diari Oficial de la Generalitat Valenciana


Sumari del DOGV 2316, del 22-07-1994 (1994/832049)

RESOLUCIÓ de 25 de maig de 1994, del secretari general de la Conselleria de Cultura, en que ressol reconèixer, i classificar i inscriure en el Registre de Fundacions Culturals Privades de la Conselleria de Cultura, la Fundació d'Estudis d'Assegurances Emilio Attard.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2316

Data del DOGV
:   22-07-1994

Secció del DOGV
:   ALTRES DISPOSICIONS

Número del document
:   1994/832049


Data del document
:   25-05-1994

Organisme emissor
:   Conselleria de Cultura

Tipus de document
:   Resolució

RESOLUCIÓ de 25 de maig de 1994, del secretari general de la Conselleria de Cultura, en què resol reconéixer, i classificar i inscriure en el Registre de Fundacions Culturals Privades de la Conselleria de Cultura, la Fundació d'Estudis d'Assegurances Emilio Attard. [94/4687]  
Vist l'expedient iniciat a instància de José Luis Ferrer Grima, en nom de la Fundació d'Estudis d'Assegurances Emilio Attard.  
Fets  
Primer  
Manuel Haro Fonfría, que intervé en representació del Col·legi de Mediadors d'Assegurances Titulats de la província de València, Pedro Vidal Bialcanet i Carlos Soria Giner, en nom propi i en virtut dels càrrecs que detenen en aquest Col·legi Professional, compareixen davant del notari de València Luis Enrique Barberá Soriano, i el primer d'ells manifesta que, en l'assemblea extraordinària de l'entitat que representa celebrada el 29 de juliol de 1993, es va acordar per unanimitat constituir una fundació cultural privada, i per això atorguen el 7 d'octubre de 1993 la corresponent escriptura pública per la qual es funda la Fundació d'Estudis d'Assegurances Emilio Attard.  
Segon  
L'objecte i la finalitat de la Fundació d'acord amb el que disposa l'article 5 dels estatuts, és la formació de persones interessades en la mediació d'assegurances i en tots els camps d'aquesta activitat, com l'edició de llibres relatius a aquest tema, el patrocini d'estudis, taules redones, cursos sota assegurances i activitats anàlogues.  
Tercer  
Els beneficiats seran la col·lectivitat formada pel conjunt de persones interessades en la mediació d'assegurances privades, d'acord amb els límits que estableix l'article 1.2.d. del Decret 2.930/72, de 21 de juliol.  
Quart  
La dotació inicial de la Fundació, segons consta en l'article 14 dels seus estatuts, és d'un milió de pessetes (1.000.000 PTA), en efectiu, dipositat en el Banco de Valencia, urbana núm. 37, de València, a nom de la Fundació.  
Cinqué  
El govern de la Fundació, d'acord amb els estatuts, estarà a càrrec d'un patronat integrat com a mínim per tres membres: un president, que serà el president del Col·legi de Mediadors d'Assegurances Titulats de València; un vicepresident, que serà el ponent de formació del centre d'estudis i membre de la Junta de Govern del Col·legi de Mediadors d'Assegurances Titulats de València, i el secretari, que serà el secretari del Col·legi esmentat.  
Quan es produesca una vacant al si del Patronat, es procedirà a cobrir-la per l'acord majoritari dels restants patrons, sense perjudici del que disposa l'article 17. Si açò no fóra possible, es donaria compte al protectorat i es promouria l'oportuna modificació estatutària. El protectorat proveirà en els supòsits en què la Fundació quedara sense titulars dels seus òrgans de govern.  
Els Senyors Vidal, Haro i Soria, mentre ocupen els seus càrrecs col·legiats, accepten els seus nomenaments, el Patronat queda de la següent forma:  
President: Pedro Vidal Bialcanet.  
Vicepresident: Manuel Haro Fonfría.  
Secretari: Carlos Soria Giner.  
Sisé  
La resta de l'articulat estatutari regula les altres qüestions que el text reglamentari conté: l'organització i l'atribució dels òrgans de govern, l'obligació de donar compte al Protectorat i la previsió per al supòsit d'extinció de la Fundació.  
Consideracions jurídiques  
Primera  
La Constitució Espanyola recull en el títol I, capítol II, secció II, article 34, el dret de fundació per a fins d'interés general.  
Segona  
L'article 1.1 del Reglament de 21 de juliol de 1972 (BOE de 30 d'octubre) diu que tindran caràcter de fundacions culturals privades els patrimonis autònoms destinats primordialment pels seus fundadors a l'educació i la investigació científica i tècnica, i administrats sense finalitat lucrativa per les persones a qui correspon el seu govern, circumstàncies, totes aquestes, que concorren en aquest cas.  
Tercera  
La carta fundacional i els estatuts continguts en l'escriptura pública de 7 d'octubre de 1993, amb el número de protocol 1413, posseeixen els requisits bàsics de l'article 1 del Reglament de 21 de juliol de 1972 i compleixen les prescripcions dels articles 6é., 7é. i 84 d'aquest reglament, per la qual cosa la Fundació d'Estudis d'Assegurances Emilio Attard pot ser reconeguda com d'interés públic i classificar-se com de promoció, tenint en compte l'objecte que persegueix, segons l'article 5 dels seus estatuts.  
Quarta  
L'expedient ha sigut tramitat a través del Servei de Fundacions de la Conselleria de Cultura, que és la competent per a dictar resolució en aquest expedient, en virtut de les atribucions que li confereix el Decret 113/93, de 26 de juliol, del Govern Valencià (DOGV núm. 2.080, de 2 d'agost de 1993).  
Vistos la Constitució Espanyola, el Reglament de les Fundacions Culturals Privades, de 21 de juliol de 1972, i totes altres disposicions d'aplicació pertinent i general, i fent ús de les facultats delegades per l'Ordre de 3 d'agost de 1993, de la Conselleria de Cultura, per la qual es deleguen determinades atribucions al secretari general (DOGV núm. 2.101, de 13 de setembre de 1993), resolc:  
Primer  
Reconéixer, classificar i inscriure com a fundació privada de promoció la denominada Fundació d'Estudis d'Assegurances Emilio Attard, ubicada a València, al carrer de Micer Mascó, núm. 27, pis 1r.  
Segon  
Aprovar els estatuts de 7 d'octubre de 1993 pels quals ha de regir-se la Fundació esmentada.  
Tercer  
Aprovar el nomenament del primer patronat segons figura en l'escriptura de constitució, una vegada acceptats els càrrecs de caràcter gratuït en la forma reglamentària.  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació d'aquesta.   
Per a la interposició del recurs, serà requisit imprescindible que, prèviament, el recurrent la comunique a aquest òrgan.  
Tot això, de conformitat amb el que preveuen els articles 58 i següents de la llei de Règim Jurídic de les Administracions Públiques i del Procediment Administratiu Comú, i l'article 110.3 de la llei 30/1992, de 26 de novembre, sense perjudici que puga exercitar-se qualsevol altre recurs que es considere oportú.  
València, 25 de maig de 1994.- El secretari general: Vicent Todolí i Femenia.